З А К О Н

О ИЗМЈЕНАМА И ДОПУНАМА ЗАКОНА О

ДЈЕЧЈОЈ ЗАШТИТИ

Члан 1.

У Закону о дјечјој заштити (“Службени гласник Републике Српске”, бр. 114/17 и 122/18) у члану 4. ријечи: “центра за социјални рад, односно службе социјалне заштите (у даљем тексту: Центар) и” бришу се.

Члан 2.

У члану 10. у ставу 1. испред ријечи: “Права” број 1 у обостраној загради брише се.

У тачки 8) послије ријечи: “дијете” додају се запета и нова тачка 9), која гласи: “9) накнада родитељу-његоватељу или његоватељу”.

Члан 3.

У члану 15. у ст. 2. и 3. послије ријечи: “незапослена” ријечи: “шест мјесеци прије рођења дјетета” бришу се.

Послије става 3. додаје се нови став 4, који гласи:

“(4) Изузетно од става 2, право на матерински додатак може остварити мајка која има пребивалиште у Републици ако отац дјетета има пребивалиште у Републици најмање годину дана прије рођења дјетета”.

Члан 4.

У члану 24. у ставу 2. ријечи: “т. 2) и 5)” замјењују се ријечима: “тачка 2)”. Послије става 2. додаје се нови став 3, који гласи:

“(3) Као приход, у смислу става 1. тачка 5) овог члана, узима се износ основице на коју се уплаћују доприноси у складу са законом којим се уређује област доприноса.”.

Став 7. мијења се и гласи:

“(7) Приходи остварени по основу права на додатак за помоћ и његу другог лица, новчану помоћ и личну инва- лиднину, у смислу закона којим се уређује област социјалне заштите, не сматрају се приходима у смислу овог закона.”.

Досадашњи ст. 3, 4, 5, 6. и 7. постају ст. 4, 5, 6, 7. и 8.

Члан 5.

У члану 27. став 1. брише се. Став 2. мијења се и гласи:

“(2) Организациона јединица Фонда у првом степену доноси рјешење о признавању права на рефундацију.”.

У ставу 4. број: “30” замјењује се ријечју: “мјесец”. Досадашњи ст. 2, 3, 4, 5, 6. и 7. постају ст. 1, 2, 3, 4, 5. и 6.

Члан 6.

У члану 28. став 2. брише се.

У ставу 3. ријечи: “из члана 27. став 1. овог закона” бришу се, а ријечи: “годину дана” замјењују се ријечима: “шест мјесеци”, послије ријечи: “одсуства” додају се ријечи: “уз доказ о уплаћеним доприносима”.

У ставу 5. број “3.” замјењује се бројем “2.”, а број “4.” замјењује се бројем “3.”.Досадашњи ст. 3, 4. и 5. постају ст. 2, 3. и 4.

Члан 7.

У члану 30. став 2. мијења се и гласи:

“(2) Корисник права на рефундацију из става 1. овогчлана мора испуњавати услове из члана 26. став 2. и члана 28. став 1. овог закона.”.

Члан 8.

У члану 32. став 2. мијења се и гласи:

“(2) Корисник права на рефундацију из става 1. овог члана мора испуњавати услове из члана 26. став 2. и члана 28. став 1. овог закона.”.

Послије става 2. додаје се нови став 3, који гласи:

“(3) Захтјев за рефундацију накнаде плате за вријеме рада са половином пуног радног времена ради појачане његе и бриге о дјетету са сметњама у развоју корисник права на рефундацију подноси у року од годину дана од дана издавања налаза доктора медицине о потреби појачане његе.”.

Члан 9.

У члану 33а. у ставу 1. испред ријечи: “Корисницима” број 1 у обостраној загради брише се, а број: “80” замјењује се бројем: “100”. Став 2. брише се.

Члан 10.

Послије члана 36. додају се нови одјељак 8а. и нови чл. 36а, 36б, 36в. и 36г, који гласе:

“8а. Накнада родитељу-његоватељу или његоватељу

Члан 36а.

(1) Право на накнаду родитељу-његоватељу или његоватељу остварује један од родитеља дјетета са сметњама у развоју, најдуже до навршене 30. године живота дјетета,

које:

1) има трајно оштећење или обољење због којих је потпуно зависно од помоћи и његе другог лица при задовољавању основних животних потреба, са процентом тјелесног оштећења од 100%,

2) није у могућности да се креће ни уз помоћ ортопедских помагала и коме је за кретање и задовољавање најосновнијих животних потреба неопходна цјелодневна брига и помоћ другог лица,

3) има потребу за посебном његом на основу налаза и мишљења стручне комисије, у складу са законом којим се уређује област социјалне заштите,

4) није у могућности да се оспособљава за рад у струци кроз наставак школовања,

5) не остварује право на смјештај у установу социјалне заштите, здравствену установу или није остварило право на збрињавање у хранитељску породицу, нити остварује право на дневно збрињавање, у складу са законом којим се уређује област социјалне заштите.

(2) Уколико у породици има двоје или више дјеце из става 1. овог члана, право на накнаду родитељу-његоватељу или његоватељу могу остварити оба родитеља, ако су незапослена.

(3) Уколико је двоје или више дјеце из става 1. овог члана одлуком надлежног органа повјерено једном родитељу, право на накнаду родитељу-његоватељу или његоватељу може остварити и један од незапослених чланова породице са којим дјеца и родитељ живе у домаћинству.

(4) Незапосленом брачном или ванбрачном супружнику родитеља дјетета из става 1. овог члана са којим дијете живи у домаћинству, умјесто родитељу може се признати право на накнаду родитељу-његоватељу или његоватељу.

Члан 36б.

Изузетно од члана 36а. овог закона, када су родитељи дјетета са сметњама у развоју умрли или ниједан од родитеља не живи с дјететом и о њему се не брине, или живи са дјететом, али није у могућности да му пружи потребну његу због свог психофизичког стања, накнада родитељу-његоватељу или његоватељу може се признати једном од незапослених чланова породице са којим дијете са сметњама у развоју живи у домаћинству.

Члан 36в.

(1) Право на накнаду родитељу-његоватељу или његоватељу може остварити родитељ или његоватељ из чл. 36а. и 36б. овог закона, под условом да:

1) има здравствену способност за пружање посебне његе дјетету са сметњама у развоју,

2) није у радном односу,

3) није старији од 65 година,

4) је на основу мишљења надлежног органа старатељства подобан за родитеља-његоватеља или његоватеља дјетета са сметњама у развоју,

5) му није одузето родитељско право или пословна способност,

6) није корисник права из члана 10. став 1. тачка 6) овог закона,

7) није корисник права на помоћ и његу другог лица и личну инвалиднину.

(2) Право на накнаду родитељу-његоватељу или његоватељу остварује се првог дана наредног мјесеца од дана подношења захтјева.

Члан 36г.

(1) Висина накнаде за родитеља-његоватеља или његоватеља утврђује се у износу од 25% од основице из члана 21. овог закона.

(2) Министар доноси правилник о поступку утврђивања потребе за посебном његом дјетета са сметњама у развоју коју пружа родитељ-његоватељ или његоватељ.”.

Члан 11.

Члан 37. мијења се и гласи:

“Права из члана 10. став 1. т. 1), 2), 3), 7), 8) и 9) овог закона може остварити лице под условом да има пребивалиште у Републици, односно странац са сталним или привременим боравком, а права из члана 10. став 1. т. 4), 5) и 6) овог закона остварују се према сједишту корисника права на рефундацију.”.

Члан 12.

Члан 38. мијења се и гласи:

“(1) О захтјеву за остваривање права из члана 10. став 1. т. 1), 2), 3), 7), 8) и 9) овог закона у првом степену рјешењем одлучује организациона јединица Фонда на чијем подручју подносилац захтјева има пребивалиште, односно дозволу за боравак странаца.

(2) О захтјеву за остваривање права из члана 10. став 1. т. 4), 5) и 6) овог закона одлучује организациона јединица Фонда према сједишту корисника права на рефундацију.”.

Члан 13.

У члану 39. ријеч: “Центар” замјењује се ријечима: “организациона јединица Фонда”, а ријечи: “надлежном центру” замјењују се ријечима: “надлежној организационој јединици Фонда”.

Члан 14.

У члану 40. у ставу 1. ријеч: “Центру” замјењује се ријечима: “организационој јединици Фонда”.

Члан 15.

У члану 42. у ставу 1. ријеч: “Центра” замјењује се ријечима: “организационе јединице Фонда”.

Члан 16.

Члан 43. мијења се и гласи:

“(1) Организациона јединица Фонда која рјешава о праву на додатак на дјецу и праву на накнаду родитељу-његоватељу или његоватељу преиспитује услове за наставак коришћења права.

(2) У поступку преиспитивања услова за остваривање права на додатак на дјецу и права на накнаду родитељу-његоватељу или његоватељу, призната права се продужавају за 12 мјесеци, а ново рјешење се доноси само уколико су настале промјене које имају утицај на даље коришћењеправа.”.

Члан 17.

У члану 50. у ставу 4. ријечи: “Центра и” бришу се.

Члан 18.

У члану 53. став 2. брише се.

У ставу 3. послије ријечи: “трошкове” додају се ријечи: “првостепеног и”. Досадашњи став 3. постаје став 2.

Члан 19.

Послије члана 58. додаје се нови члан 58а, који гласи:

“Члан 58а.

(1) Право на рефундацију накнаде плате за вријеме коришћења породиљског одсуства у 2019. години признаће се по одредбама закона који је важио до ступања на снагу овог закона.

(2) Право на рефундацију накнаде плате за вријеме рада са половином пуног радног времена ради појачане његе дјетета до три године живота и право на рефундацију накнаде плате за вријеме рада са половином пуног радног времена ради појачане његе и бриге о дјетету са сметњама у развоју у 2019. години признаће се по одредбама закона који је важио до ступања на снагу овог закона.

(3) Рјешења о оствареним правима на рефундацију накнаде плате за вријеме коришћења дијела породиљског одсуства у 2020. години и рјешења о оствареним правима на рефундацију накнаде плате за вријеме рада са половином пуног радног времена у 2020. години донесена прије ступања на снагу овог закона ускладиће се са одредбама овог закона.”.

Члан 20.

Послије члана 59. додаје се нови члан 59а, који гласи:

“Члан 59а.

(1) Министар ће у року од шест мјесеци од дана ступања на снагу овог закона донијети Правилник о поступку утврђивања потребе за посебном његом дјетета са сметњама у развоју коју пружа родитељ-његоватељ или његоватељ(члан 36г. став 2).

(2) Фонд ће ускладити своју организацију и опште акте са одредбама овог закона у року од годину дана од дана његовог ступања на снагу.

(3) До усклађивања организације Фонда послове из члана 38. овог закона обављаће надлежни центри за социјални рад, односно надлежне службе за социјалну заштиту јединица локалне самоуправе.”.

Члан 21.

Овај закон се објављује у “Службеном гласнику Републике Српске”, а ступа на снагу 1. јануара 2020. године.

Број: 02/1-021-1241/19 Предсједник

6. децембра 2019. године Народне скупштине,

Бањалука Недељко Чубриловић, с.р.